CELEX: 62017CA0018
Language: et
Date: 2018-11-14 00:00:00
Title: Kohtuasi C-18/17: Euroopa Kohtu (kolmas koda) 14. novembri 2018. aasta otsus (Verwaltungsgerichtshofi eelotsusetaotlus – Austria) – Danieli & C. Officine Meccaniche SpA jt versus Regionale Geschäftsstelle Leoben des Arbeitsmarktservice (Eelotsusetaotlus — Uute liikmesriikide ühinemine — Horvaatia Vabariik — Üleminekumeetmed — Teenuste osutamise vabadus — Direktiiv 96/71/EÜ — Töötajate lähetamine — Horvaatia ja kolmandate riikide kodanike lähetamine Austriasse Itaalias asuva ettevõtja vahendusel)

14.1.2019   
            
            
               ET
            
            
               Euroopa Liidu Teataja
            
            
               C 16/6
            
         
      Euroopa Kohtu (kolmas koda) 14. novembri 2018. aasta otsus (Verwaltungsgerichtshofi eelotsusetaotlus – Austria) – Danieli & C. Officine Meccaniche SpA jt versus Regionale Geschäftsstelle Leoben des Arbeitsmarktservice
      (Kohtuasi C-18/17) (1)
      
      ((Eelotsusetaotlus - Uute liikmesriikide ühinemine - Horvaatia Vabariik - Üleminekumeetmed - Teenuste osutamise vabadus - Direktiiv 96/71/EÜ - Töötajate lähetamine - Horvaatia ja kolmandate riikide kodanike lähetamine Austriasse Itaalias asuva ettevõtja vahendusel))
      (2019/C 16/06)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuste esitajad: Danieli & C. Officine Meccaniche SpA, Dragan Panic, Ivan Arnautov, Jakov Mandic, Miroslav Brnjac, Nicolai Dorassevitch, Alen Mihovic
      
         Vastustaja: Regionale Geschäftsstelle Leoben des Arbeitsmarktservice
      
         Resolutsioon
      
      
                  1.
               
               
                  ELTL artikleid 56 ja 57 ning akti Horvaatia Vabariigi ühinemistingimuste ning Euroopa Liidu lepingus, Euroopa Liidu toimimise lepingus ja Euroopa Aatomienergiaühenduse asutamislepingus tehtavate muudatuste kohta V lisa 2. peatüki punkti 2 tuleb tõlgendada nii, et liikmesriigil on õigus tööloa nõudega piirata Horvaatias asuvas ettevõttes töötavate Horvaatia töötajate lähetamist, kui need töötajad lähetatakse Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega artikli 1 lõike 3 punkti c tähenduses tööjõu vahendamise teel ühes teises liikmesriigis asuvasse ettevõtjasse eesmärgiga osutada esimeses liikmesriigis teenust viimasena nimetatud ettevõtja kaudu.
               
            
                  2.
               
               
                  ELTL artikleid 56 ja 57 tuleb tõlgendada nii, et liikmesriigil ei ole õigus nõuda tööluba kolmandate riikide kodanikelt, kelle on teises liikmesriigis asuvasse ettevõtjasse vahendanud üks teine, samuti selles teises liikmesriigis asuv ettevõtja ja vahendamise eesmärk on osutada teenust nendest liikmesriikidest esimeses.
               
            
         (1)  ELT C 144, 8.5.2017.